Source: http://docplayer.hu/608601-Tisztelt-olvaso-a-szerkesztobizottsag-neveben-kellemes-kikapcsolodast-hasznos-olvasast-kivan-dr-szabo-maria-foszerkeszto.html
Timestamp: 2018-04-20 14:59:17+00:00

Document:
Tisztelt Olvasó! A szerkesztőbizottság nevében kellemes kikapcsolódást, hasznos olvasást kíván: Dr. Szabó Mária főszerkesztő - PDF
Tisztelt Olvasó! A szerkesztőbizottság nevében kellemes kikapcsolódást, hasznos olvasást kíván: Dr. Szabó Mária főszerkesztő
Download "Tisztelt Olvasó! A szerkesztőbizottság nevében kellemes kikapcsolódást, hasznos olvasást kíván: Dr. Szabó Mária főszerkesztő"
1 Tisztelt Olvasó! A Magyar Bírói Egyesület 2008 decemberében megújult vezetése és a választmánya is állást foglalt az egyesület tájékoztatási tevékenységének megújítása mellett. Az információcsere felgyorsítása, az aktuális események megvitatása jegyében határozott az egyesület honlapjának létrehozásáról, megtartva azonban a tájékoztatásnak a korábbi írott sajtó útján történő formáját is. Ennek keretében döntött a Bírák Lapjának változatlan megjelenése mellett, mivel nem is volt kétséges, hogy mindazt a hagyományt, amit a Bírák Lapja eddig képviselt az egyesület folytatni kívánja, megőrizve a lap szellemiségét, megcélozva a korábbi magas szakmai színvonalát. Miután az aktuális információk már a honlapon olvashatók, évente egyszeri kiadásban gyűjtjük össze az eltelt év történéseit, szakmai újdonságait. A honlapunk működése azonban a szerkesztési elvek változtatását is szükségessé tette. Az egyesületi élet aktualitásairól, a bíróságokat érintő, bírákat napi szinten foglalkoztató kérdésekről az elektronikus sajtó útján hatékonyabb tájékoztatás nyújtható, míg a hosszabb időszakot meghatározó döntések és események dokumentálása nyomtatott formát igényel, és egy-egy szakmai írás, tanulmány is a megszokott könyv alakban élvezetesebben lapozgatható. Változatlanul megtartottuk tehát az Egyesületi hírek, események rovatot, benne az eljövendő időszakot meghatározó történésekkel, /tisztségviselők választása, választmány ülése, alapítvány/ és a Szakmai cikkek, tanulmányok rovatot, kollégáink és egyetemi oktatóink színvonalas írásaival. A szerkesztőbizottság tagjai újdonságokat is ajánlanak: az Aktuális rovatot vagy a Könyvismertetést, felkeltve az érdeklődést Dr. Kahler Frigyes új könyve iránt. Nem maradhat ki az Országos Bírósági Sportnapok eseményeinek megörökítése sem, melyre mindannyian szívesen emlékezünk az eredménytáblázatot vagy a fotókat nézegetve. Külön szeretnénk felhívni a figyelmet az egyesület internetes honlapjára: A honlapnak szánjuk azt a szerepet, hogy az egyesület tevékenységének bemutatásán túl a bíróságok mindennapi életének krónikása legyen, megjelentetve rajta a bírák véleményeit, észrevételeit. Várjuk minden kollégánk közérdeklődésre számot tartó írását. A Tallózó rovat innen válogat a teljesség igénye nélkül: A szerkesztőbizottság nevében kellemes kikapcsolódást, hasznos olvasást kíván: Dr. Szabó Mária főszerkesztő
2 Köszöntő Tartalomjegyzék Tisztelt Bírótársaim! A Bírák Lapjának akkor és addig van jövője, ha és ameddig a magyar bírák közlésigénye és olvasási szándéka életben tartja - írta dr. Horeczky Károly a Magyar Bírói Egyesület egykori elnöke az egyesület 1991-ben megjelent folyóiratának első számában. Az eltelt közel két évtizedben a kommunikáció olyan forradalmi változáson ment át, ami alapjaiban megváltoztatta a gondolatok, információk közvetítéséről, közléséről vallott felfogásunkat. Az információáramlás, információcsere jól megszokott papír alapú formáit egyik pillanatról a másikra felváltotta az internetes kommunikáció, az elektronikus levelezés. A változások indukálta igények szem előtt tartásával létrehoztuk egyesületünk honlapját, ami azonban meggyőződésünk szerint nem pótolhatja a leghagyományosabb gondolatközlési módot: az írott sajtót. A Bírák Lapjának múlt évi hiánya a bírák érdeklődése a folyóirat jövője iránt, a szerkesztőséghez eljuttatott cikkek, a lap megrendelése (!) igazolta, hogy a magyar bíráknak van közlésigénye, és van olvasási szándéka. Ez az igény és szándék, egyesületünk növekvő taglétszáma, folyóiratunk hagyománya és elfogadott cselekvési programunk is kötelez bennünket a Bírák Lapja megjelentetésére, amit örömmel teszünk. Hisszük, hogy folyóiratunk hozzájárul a Magyar Bírói Egyesület alapszabályában deklarált célok megvalósításához, a bírói hivatásrend társadalmi elismertségének növeléséhez, ahhoz, hogy az igazságszolgáltatás minden befolyástól mentesen teljesíthesse a törvényekben meghatározott feladatait, és végre elfoglalhassa megérdemelt helyét a másik két hatalmi ággal egy sorban. Továbbra is várjuk bírótársainknak, és a szélesebb értelemben vett igazságszolgáltatásban dolgozó minden jogalkalmazónak, a tudomány művelőinek írásait lapunkba. Dr. Makai Lajos a Magyar Bírói Egyesület elnöke Egyesületi hírek, események 4 A Magyar Bírói Egyesület december 15-én megválasztott tisztségviselői és elnöksége 4 A Magyar Bírói Egyesület Kecskeméten március napján megtartott választmányának határozatai 5 A Magyar Bírói Egyesület módosított alapszabálya 5 A Magyar Bírói Egyesület cselekvési programja 11 Az Országos Bírói Etikai Tanács megválasztott tagjai 16 Az Országos Bírói Etikai Tanács I/2009. számú határozata 17 A Magyar Bírói Egyesület választmányi ülésén március 14. napján megválasztott szakbizottságok tagjai 18 Bejegyezték a Bírák az igazságszolgáltatásért alapítványt 19 A Magyar Bírói Egyesület közleményei 27 Szakmai cikkek, tanulmányok 29 Dr. Hegedűs István: A büntető ítélkezés gyorsítása, különös tekintettel a vádlott jelenlétére az alkotmányosság tükrében 29 Dr. Harangozó Attila: A magyar igazságügyi adatkezelés alkotmányossági szempontjai de lege ferenda az Alkotmánybíróság határozatainak tükrében 39 Dr. Bagdi Anikó: A gyülekezési jog aktuális kérdései 49 Dr. Katona Sándor: Mennyi is az annyi? Adalékok az igazságszolgáltatás hatékonysága kérdéséhez 55 Dr. Fázsi László: A rendszer gyakorlatának avagy a gyakorlat rendszerének anomáliái a tanácselnöki feljegyzések tükrében 59 Dr. Görög Attila: Az elektronikus ügyintézésről 64 Tallózás az egyesület honlapjának írásaiból 68 Dr. Pongrácz Zsolt ajánlója 68 Aktuális 70 Új OIT tagok és póttagok választása novemberben 70 A december 10. napján, Budapesten az OIT aulájában megtartott országos bírói értekezlet jegyzőkönyve 71 Dr. Karácson Éva: TI, avagy a korrupció elleni harc 104 Dr. Oláh Gaszton: Ismét állt a bál a Pest Megyei Bíróságon 107 Nemzetközi kapcsolataink 108
3 Dr. Makai Lajosnak, a Magyar Bírói Egyesület elnökének tájékoztatója az Európai Bírói Egyesület május között Krakkóban tartott ülésén a magyar igazságszolgáltatás és a Magyar Bírói Egyesület általános helyzetéről 108 Az Európai Bírói Egyesület (EAJ) megkeresése 110 A Magyar Bírói Egyesület válasza 111 A Nemzetközi Bírói Egyesület (IAJ) ülése Marrakeshben 113 Könyvismertető 115 Dr. Pongrácz Zsolt: Az utódok ítéletére várva 115 Tájékoztató a évi Országos Bírósági Sportnapokról 117 Az Országos Bírósági Sportnapok sportágankénti eredményei 119 Egyesületi hírek, események A Magyar Bírói Egyesület december 15-én megválasztott tisztségviselői és elnöksége Elnök: Dr. Makai Lajos Pécsi Ítélőtábla Alelnökök: Dr. Polgárné dr. Vida Judit Fővárosi Bíróság Dr. Szabó Mária Békés megye Főtitkár: Dr. Szabó Sándor Vas megye Elnökség: Dr. Balla Lajos Debreceni Ítélőtábla Dr. Belegi József Legfelsőbb Bíróság Dr. Bulla László Bács-Kiskun megye Dr. Hilbert Edit Pest megye Dr. Hóka József Heves megye Dr. Katona Tibor Szegedi Ítélőtábla Dr. Körmendiné dr. Szabó Katalin Szabolcs-Szatmár-Bereg megye Dr. Köszler Ferenc Győr-Moson-Sopron megye Lovász Andrásné dr. Budai Központi Kerületi Bíróság Dr. Németh Mária Zala megye Szinessyné dr. Bardócz Krisztina Pesti Központi Kerületi Bíróság Póttagok: Dr. Band Ferenc Komárom-Esztergom megye Dr. Ifkovics István Somogy megye Dr. Pongrácz Zsolt Jász-Nagykun-Szolnok megye Dr. Tölg-Molnár László Fővárosi Ítélőtábla
4 A Magyar Bírói Egyesület Kecskeméten március napján megtartott választmányának határozatai I. A Magyar Bírói Egyesület módosított alapszabálya 1 Általános rendelkezések 1.. Az Egyesület neve: Magyar Bírói Egyesület (a továbbiakban: Egyesület) Székhelye: Budapest XII. Tóth Lőrinc u. 6. (Magyar Bíróképző Akadémia) 2.. Az egyesület önkormányzati elven működő, általános és szakmai, valamennyi bíró, bírósági titkár (továbbiakban: bíró) érdekeit képviselő, munkavállalói érdekképviseleti, érdekvédelmi és érdekérvényesítő társadalmi szervezet. Az egyesület jogi személy, működése Magyarország területére terjed ki, területi szervezetei nem jogi személyek. Az Egyesület céljai és feladatai 3.. (1) Az Egyesület célja a bírói függetlenség védelme, a bírói jogalkalmazás színvonalának és feltételeinek fejlesztésével a jogállamiság teljesebbé tétele, a bírói hivatás megfelelő társadalmi elismertetése, erősítése, a bírák élet- és munkakörülményeinek folyamatos javítása, a bírói igazgatási és önkormányzati testületek hatékony és demokratikus működésének támogatása, fejlesztése. (2) Az Egyesület e célok megvalósítása érdekében kezdeményezi jogszabályok alkotását és intézkedések megtételét az igazságügyi kormányzatnál, a köztársasági elnöknél, az Országgyűlésnél, szabályzatok megalkotását az Országos Igazságszolgáltatási Tanácsnál, véleményt nyilvánít az igazságszolgáltatás és a bírák helyzetét érintő intézkedésekről és jogszabályokról, szükség esetén álláspontját a közvélemény elé tárja, más bírói és jogászi szakmai szervekkel és a szakszervezettekkel együttműködve képviseli a bírák szociális és anyagi érdekeit, véleményt nyilvánít a bíróságok éves költségvetéséről, fellép a bírák személyét, a bíróságok tekintélyét támadó megnyilvánulásokkal szemben, 1 Dőlt betűvel a módosított szöveg tanfolyamokat, előadásokat, szakmai összejöveteleket szervez, kiadja a Bírák Lapját, működteti honlapját, lehetőségéhez képest gondoskodik más szakmai jellegű kiadványok kiadásáról, támogatja a bírák tudományos tevékenységét, segíti a Bírák Etikai Kódexének hatályosulását, ápolja a kapcsolatokat más országok bírói egyesületeivel és az európai, valamint nemzetközi bírói szervezettel. (3) Az Egyesület törekszik az Országos Igazságszolgáltatási Tanáccsal a szükséges és kölcsönös együttműködés kialakítására és fejlesztésére, különösen a következő területeken: a bíróvá válás folyamata, a pályázatok, az előmenetel kérdései, az oktatás, a képzés, a továbbképzés gyakorlata, a belső igazgatás és a szakmai függetlenség viszonya, alakulása, az arányos munkateher problémái, a bírák munkájának értékelése, a javadalmazás jutalmazás, a munka erkölcsi elismerése, a külső ellenőrzés tartalma, hatékonysága, a nyugdíjas bírák helyzete. A tagsági jogviszony keletkezése és megszűnése 4.. (1) Az Egyesület tagja lehet minden szolgálatot teljesítő vagy nyugállományban lévő bíró és bírósági titkár. A tagot a területi szervezet vezetősége veszi fel, az előterjesztett belépési nyilatkozat alapján, és erről tájékoztatja az országos vezetőséget. A helyi vezetőség elutasító döntése ellen, az elutasító határozat kézhezvételétől számított 15 napon belül a helyi taggyűléshez lehet panasszal fordulni. A helyi taggyűlés a panaszról a soron következő taggyűlésen dönt. (2) Tiszteletbeli taggá választható az a külföldi állampolgárságú bíró, aki az Egyesület külföldi kapcsolatainak ápolásában jelentős érdemeket szerzett. A tiszteletbeli tagságról az elnökség javaslata alapján az Országos Választmány dönt. (3) A tagsági viszony megszűnik a tag halálával a kilépés írásbeli bejelentésével, a szolgálati viszony megszűnésével, a nyugdíjazást kivéve. törléssel, a tagsági díj nemfizetése esetén. A törlésre akkor kerülhet sor, ha a tag a tagsági díjat 6 hónapon túl nem fizeti, és a területi szervezet vezetősége, előzetes írásbeli figyelmeztetést követően így határoz. A törlést kimondó határozat ellen az Országos Elnökséghez lehet panaszt előterjeszteni, a határozat kézbesítését követő 30 napon belül. Az Országos Elnökség a panaszról a soron következő ülésén dönt.
5 A tagok főbb jogai és kötelezettségei 5.. (1) Az Egyesület tagja jogosult az Egyesület céljai, feladatai és jogosítványai körébe tartozó kérdések megvitatását kezdeményezni, az egyesületi előterjesztések összeállításához konkrét javaslatokat tenni, a döntésekben szavazati joggal részt venni; bírósági rendezvényen, bírói testületi ülésen szóban vagy írásban képviselni és érvényesíteni az országos és a helyi egyesületi testületek álláspontját; az Egyesülettől szakmai és jogi (Pp. 67. ) érdekvédelmet kérni; az Egyesület szakmai és minden egyéb rendezvényein részt venni, ott véleményt nyilvánítani. (2) Az Egyesület tagja köteles a szervezeti életben részt venni; tisztségbe történő megválasztása esetén azt a legjobb képességei szerint ellátni; a vállalt tagsági díjat rendszeresen megfizetni. Az Egyesület szervezete és működése Az Egyesület helyi szervei 6.. (1) Az Egyesület területi önkormányzati jogú szervezetei: a megyei szervezetek és a megyei jogállású szervezetek (a továbbiakban együtt: területi szervezet). (2) Megyei jogállású szervezetek a Legfelsőbb Bíróságon, az Ítélőtáblákon, Fővárosi Bíróságon, a Pesti Központi Kerületi Bíróságon, valamint a Budai Központi Kerületi Bíróságon szervezhetők. (3) A területi szervezet részleges a területi szervezet vezetősége által meghatározott önállósággal rendelkező bíró-jelölti csoportot hozhat létre, amennyiben a bírósági titkárok létszáma eléri a 7 főt. 7..A területi szervezetek önkormányzati szerve a taggyűlés; ügyintéző és képviseleti szervei: a vezetőség és a tisztségviselők: az elnök, az elnökhelyettes és a titkár. 8.. A területi szervezet taggyűlése jogosult megválasztani a megyei szervezet elnökét, elnökhelyettesét, titkárát és a további vezetőségi tagokat (megválasztott tisztségviselők alkotják a területi szervezet vezetőségét) a választmány tagjait létrehozni a bíró-jelölti csoportot, a vezetőséget, annak tagjait beszámoltatni, a tisztségviselőket visszahívni, az Egyesület céljai és feladatai körébe tartozó tevékenységet elhatározni és azt végezni, kivéve, ha az az országos szervek hatáskörébe tartozik, a vezetőség döntései elleni panaszt elbírálni. 9.. (1) A területi szervezet vezetősége 3-11 főből áll. A vezetőség tagjainak száma a taglétszámmal arányosan kerül meghatározásra, ennek megfelelően a 15 fő alatti területi szervezetek 3 tagú vezetőséget, a 15 és 50 főből állók 5 tagút, míg az 50 fő feletti taglétszámmal rendelkezők 11 tagból állót választhatnak. A vezetőség megbízatását 5 évre kapja. Amennyiben a vezetőségi tagság idő előtt így különösen lemondással, visszahívással, elhalálozással megszűnik, úgy az időközben választott új vezetőségi tag megbízatása a már hivatalban lévő vezetőségi tagok mandátumával egyező időpontig szól. A vezetőség tagjai sorából választja a gazdasági felelőst. A vezetőség tagja nem lehet munkáltatói jogkört gyakorló elnök, elnökhelyettes. (2) A vezetőség szervezi, irányítja a területi szervezet munkáját, tevékenységéről a taggyűlést rendszeresen tájékoztatja és jelentősebb kérdésekben köteles állásfoglalását kikérni. (3) Taggyűlést évente legalább egy alkalommal kell tartani. A taggyűlést az elnök akkor is összehívja 30 napon belüli időpontra, ha azt a tagok legalább egyharmada az ok és cél megjelölésével írásban kéri. (4) A területi szervezet elnöke képviseli az adott területi szervezetet. Gondoskodik a vezetőségi ülések rendszeres, s amennyiben az ügyrend másképpen nem rendelkezik, negyedévenkénti megtartásáról, a szervezet feladatainak elvégzéséről. Névjegyzéket vezet a területi tagokról, tisztségviselőkről, választmányi tagokról, változás esetén tájékoztatja az Országos Elnökséget.
6 A saját, a vezetőség és a taggyűlés konkrét tevékenységéről szükség szerint írásban vagy szóban tájékoztatja az Országos Elnökséget. (5) A gazdasági felelős a pénzügyi előírásoknak megfelelően kezeli a rendelkezése alatt álló pénzeszközöket. Elkészíti a szervezet pénzügyi helyzetéről szóló beszámolót. (6) A vezetőség egyes feladatok ellátására állandó, vagy ideiglenes jellegű munkabizottságot hozhat létre. (7) Az egyes bíróságokon helyi csoport szervezhető, amelynek munkáját a vezetőség tagja segíti és felügyeli. Az Egyesület országos szervei 10.. Az Egyesület legfelsőbb önkormányzati szerve az Országos Választmány (OV). Ügyintéző és képviseleti szervei az Országos Elnökség, tisztségviselői az elnök, a két alelnök, a főtitkár, valamint az Országos Elnökség tagjai Az Országos Választmány tagjait, mint küldötteket 5 évre az Egyesület tagjai választják azzal, hogy a választás lebonyolítása a területi szervezetek feladata. A területi szervezet a választás napján aktuális tagnyilvántartás alapján, minden megkezdett 30 tag után egy küldöttet választhat. Nem lehet küldött a munkáltatói jogokat gyakorló megyei (fővárosi), ítélőtáblai elnök, a Legfelsőbb Bíróság elnöke, és helyetteseik, továbbá az OIT tagja. A választást követően a területi szervezet elnöke a taggyűlésről készült jegyzőkönyvet, valamint a területi tagok aktuális névjegyzékét, illetve a választmányi tagok névsorát megküldi az Egyesület elnökének. Az Egyesület elnöke ennek alapján az adott választmányi ülést megelőzően ellenőrzi, hogy a küldöttek mandátuma szabályos-e és összhangban áll-e a területi szervezet aktuális taglétszámával. Amennyiben a választmányi tagság idő előtt megszűnik, úgy az időközben választott új választmányi tag megbízatása a már hivatalban lévő választmányi tagok mandátumával egyező időpontig szól (1) Az OV kizárólagos hatáskörébe tartozik az Alapszabály megállapítása, módosítása, az Egyesület tevékenységének meghatározása, az éves költségvetés meghatározása, a zárszámadás és az éves beszámoló elfogadása, tagjai sorából az elnök, a két alelnök, a főtitkár, valamint az elnökség tisztségviselőket meghaladó tagjainak és póttagjainak megválasztása és visszahívása az Országos Bírói Etikai Tanács tagjainak megválasztása, az Etikai Kódex módosítása, döntés a nemzetközi kapcsolatok felvételéről, az Egyesület feloszlásának kimondása a területi szervezet vezetősége elleni panasz elbírálása (2) Az OV évente legalább egy rendes ülést tart. A meghívót a választmányi tagoknak a tervezett időpontot megelőzően legalább 8 nappal meg kell küldeni a napirendi pontok, valamint a határozatképtelenség esetén megtartandó esetleges megismételt ülés helyének és dátumának pontos megjelölésével. Rendkívüli ülést kell összehívni az Egyesület elnökségének többségi határozata alapján, vagy a választmányi tagok legalább egyharmadának az ok és a cél megjelölését tartalmazó írásbeli kérelmére. A rendkívüli közgyűlést az Egyesület elnöke a feltételek fennállásától számított 30 napon belüli időpontra köteles összehívni. A rendkívüli ülésre egyebekben a rendes ülésre vonatkozó szabályok alkalmazandók (1) Az Országos Elnökség (Elnökség) az Egyesület legfőbb ügyintéző testülete. Tagjainak száma 15 fő és 4 póttag. A póttagok sorrendjét a szavazataik száma határozza meg. Az Elnökség hatáskörébe tartozik az OV összehívása, (kivéve a rendkívüli ülés összehívásának esetét) az OV határozatának végrehajtása, a helyi taggyűlés tagfelvételt elutasító határozata elleni panasz elbírálása, a rendezvények szervezése, a kapcsolattartás más társadalmi és szakmai szervezetekkel, a választott egyesületi tisztséget betöltők jogszabályi keretek közötti munkajogi jellegű védelme, az Egyesület állandó szakmai bizottságainak és szükség esetén tagozatainak létrehozása, az Egyesület képviselőjének kijelölése a más szervezetek által létrehozott kodifikációs és egyéb szakmai bizottságban, a Bírák Lapja szerkesztőbizottságának kijelölése
7 (2) Az Elnökség üléseit általában negyedévenként tartja. Az elnök az Elnökség ülését a szükségeshez képest bármikor összehívja, köteles azonban 30 napon belülre összehívni, ha az Elnökség legalább hét tagja az ok és a cél megjelölésével írásban kéri. (3) Az Elnökség megbízatása addig tart, amíg az új OV első ülésén Elnökséget választ Az elnök az Egyesület törvényes képviselőjeként képviseli az Egyesületet különböző szervezetekben, rendezvényeken. Elnököl a testületi üléseken. Kapcsolatot tart a társadalmi szervekkel és a médiával. Tevékenységéről folyamatosan beszámol az elnökségnek. Akadályoztatása esetén a két alelnök, illetve a főtitkár helyettesítik. Különösen indokolt esetben a képviseletről más módon is gondoskodhat Az Egyesület főtitkára az elnök iránymutatása szerint előkészíti a testületek üléseit, szervezi a döntések végrehajtását, intézi a testület döntését nem igénylő ügyeket; erről tájékoztatja az Egyesület elnökét és a területi szervezetek elnökeit, akikkel folyamatos munkakapcsolatot tart Az Egyesület pénztárosát az Elnökség választja a saját tagjai közül, aki az erre irányadó szabályok szerint kezeli az Egyesület vagyonát, elkészíti az éves költségvetés és költségvetési beszámoló tervezetét. Az Egyesület gazdálkodása 17.. (1) Az Egyesület vagyona elsősorban az Elnökség által megállapított tagdíjakból, felajánlásokból képződik. A felajánlás elfogadásáról az elnökség, illetve a területi szervezet vezetősége dönt. (2) A területi szervezetek rendelkezése alatt álló anyagi eszközök forrása: az Elnökség által megállapított tagdíjak fele és az éves költségvetésben részükre biztosított központi egyesületi támogatás Az Egyesület tisztségviselői feladataikat díjazás nélkül látják el. Feladataik ellátása során felmerült indokolt kiadásaik megtérítésére azonban igényt tarthatnak Adminisztratív feladatok ellátására tiszteletdíjas munkatársat lehet alkalmazni. Az alkalmazásáról az Elnökség dönt. Határozathozatal 20. (1) A testületek (taggyűlés, vezetőség, OV, Elnökség) akkor határozatképesek, ha a szavazásra jogosultak több mint a fele jelen van. Amennyiben a területi szervezet taggyűlése és a választmányi ülés az eredeti időponttól számított fél órán belül nem válik határozatképessé, úgy azt határozatképtelenség miatt el kell halasztani és a következő naptól számított 15 napon belüli időpontban ismételten össze kell hívni. Az ismételten összehívott taggyűlés és választmányi ülés az eredeti napirendbe felvett kérdésekben a megjelentek számára tekintet nélkül határozatképes, ha a fentiekről a tagokat a meghívóban már előzetesen értesítették. (2) A határozatokat szótöbbséggel, nyílt szavazással hozzák. Szavazategyenlőség esetén az elnök szavazata dönt. (3) Titkos szavazás szükséges személyi vagy bármely más kérdésben, ha a döntést hozó szerv előzetesen így határoz. (4) Személyi kérdésekben a döntést hozó szerv jelölőbizottság felállítását igényelheti. (5) Többes jelölés esetén az vagy azok tekinthetők megválasztottnak, aki, vagy akik megkapták a leadott szavazatok többségét és ezen belül a legtöbb érvényes szavazatot kapták. Titkos szavazásnál szavazategyenlőség esetén a szavazást meg kell ismételni azokra nézve, akiknél a szavazategyenlőség kialakult Az elnöki tisztséget (országos és területi szinten) legalább egy cikluson keresztül betöltött személy az Egyesület országos, illetve megyei tiszteletbeli elnöke cím viselésére jogosult, aki tanácskozási joggal részt vehet a testületi üléseken és elláthatja az elnök által rábízott feladatokat. Záró rendelkezések Az Alapszabály által nem érintett kérdésekben a Polgári Törvénykönyv, az egyesülési jogról szóló évi II. tv., továbbá a társadalmi szervezetek gazdálkodásáról szóló jogszabályok rendelkezései irányadók. Az Alapszabály-módosítás kihirdetésével hatályba lép. Erre figyelemmel a már megtörtént évi választást részben meg kell ismételni összeférhetetlenség esetén, és ha a választmányi tagok száma eltér a benne foglaltaktól
8 (Az Országos Választmány március 13-án elfogadott és e naptól hatályba lépett módosításaival egységes szerkezetbe foglalva. A Magyar Bírói Egyesületet a Fővárosi Bíróság az április 25-én hozott 6. Pk /1990/1. számú végzésével sorszám alatt vette nyilvántartásba. A Magyar Bírói Egyesület adószáma: ) II. A Magyar Bírói Egyesület cselekvési programja I. A Magyar Bírói Egyesület helyzetének értékelése A Magyar Bírói Egyesület (továbbiakban: MBE) 1990-ben jött létre, a magyar bírák szakmai, érdekképviseleti szerveként. Megalakulását követően nagy szerepet játszott a bírói függetlenség erősítését, a szervezeti önállóság megteremtését célzó reformfolyamatban. Az egyesület reformbizottsága részt vett a reformtörvények normaszöveg tervezetének megfogalmazásában és összeállításában is. Az így kialakított elképzelések alapján születtek meg azok az alaptörvények, amelyek a mai napig meghatározzák a bírósági szervezet működését. Az azóta eltelt időben több egyesület is alakult, a bírósági szervezetben. Napjainkban a MBE-en kívül még nyolc egyesületként működő és többségében bírákból álló társadalmi szervezet működik. (Közigazgatási Bírák Egyesülete, Munkaügyi Bírák Egyesülete, Cégbírák és Gazdasági Bírák Egyesülete, Trénerbírák Egyesülete, Közlekedési Bírák Egyesülete, A Szervezett gazdasági bűnözés elleni hatékonyabb fellépésért - eljáró bírák egyesülete, IBIKE, Bírónők Egyesülete) Létszámában egyik egyesület sem éri el (sőt, meg sem közelíti) a MBE tagságának nagyságát, és elsősorban szakmai célok megvalósítása érdekében tevékenykedik; céljaik a bírói érdekképviselet tekintetében nem térnek el a MBE célkitűzéseitől. Egy viszonylag kis létszámú apparátusban, arányait tekintve nagyobb számú társadalmi szervezet egymástól független működése azonban megkérdőjelezheti az MBE legitimitását a bírák általános érdekeinek képviselete, védelme körében. Így, indokolt, hogy a MBE reprezentatív érdekvédelmi szervezeti státusza és szerepe ne legyen vitás, ezért létszámbővítés és más érdekképviselet szervekkel való együttműködés mellett, a társ- egyesületekkel képviseleti felhatalmazásra szóló további megállapodások szükségesek az MBE javára. Ahogyan, azt néhány OIT tag igazgatási vezető is felvetette az érdekképviselet és az OIT relációjában: vajon melyik egyesület tekinthető partnernek az OIT al való együttműködésben? Egyes igazgatási vezetők de a MBE ben hosszabb ideje tevékenykedő bírák is megfogalmazták, hogy az igazságszolgáltatás szervezetén belül igazi bírói érdekképviselet nem működik. Ám, a meglévő, nem elég hatékony, ez a körülmény pedig új érdekképviseleti szerveződések létrehozását indukálja Meg kell állapítani azt is, hogy az érdekképviseleti tevékenység hatékonyságát a meglévő jogszabályi háttér is meglehetősen korlátozza. Az egyesületnek a törvények előkészítésében játszott meghatározó szerepe mellett visszatetsző, hogy az igazságszolgáltatás működését biztosító alaptörvényekben mindössze egy mondat foglalkozik az érdekképviselettel; a Bszi (1) bekezdés i) pontja szerint A bíróság elnöke biztosítja az érdekképviseletek jogainak gyakorlását A hiányos jogszabályi háttér mellett teljesen szabályozatlan az MBE és az OIT közti együttműködés, de az elmúlt ciklust tekintve érdemi együttműködésről sem beszélhetünk, ami szintén rányomja bélyegét az érdekképviseleti tevékenység hatékonyságára. A bírói életpálya modell megvalósításával kapcsolatos törekvések részben eredményre vezettek, többségük azonban zsákutcába jutott, a bírákat, bíróságokat ért alaptalan és egyre durvább megnyilvánulások elleni eddigi fellépések hatástalannak bizonyultak. Nem javult a MBE belső- illetve külső kommunikációja, érdekképviseleti tevékenységét egyre több kritika éri. Az elért eredmények közül kiemelést érdemel a Bírák Etikai Kódexének megalkotása és az Országos Bírói Etikai Tanács létrehozása, az Országos Bírósági Sportnapok újjáélesztése, a Nemzetközi Bírói Egyesület éves közgyűlésének megrendezése. A Magyar Bírói Egyesület helyzetének értékeléséből az a következtetés adódik, hogy az egyesület munkáját alapjaiban meg kell újítani ahhoz, hogy elláthassa az alapszabályban meghatározott feladatait. A tisztújítás után meghatározott elvek mentén, a MBE szervezetét alkalmassá kell tenni, hogy a választmány által meghatározott célokat meg tudja valósítani. Az Alapszabályt ezért, ennek megfelelően módosítani kell. A választmány, az elnökség, a vezetőség feladatait a célokhoz kell rendelni és a szervezet működését is ennek kell alárendelni. Ennek megvalósításához a választmány az alábbi cselekvési programot alkotja
9 II. Az egyesület és az igazgatás viszonya, együttműködése Aligha vitatható, hogy az igazságszolgáltatás egyetemes érdekeinek a jelenleginél erőteljesebb megjelenítésében, képviseletében és érvényesítésében a bírák nagy többségének támogatását élvező érdekképviseleti szervezetnek az igazgatás legfelsőbb szervét érdekazonosság esetén támogató fellépése sokkal hatékonyabbá teszi az OIT ilyen irányú munkáját. Nemcsak a MBE nek, hanem az OIT-nak is érdeke a bírói érdekképviselettel az eddiginél szorosabb együttműködés kialakítása, ugyanis bizonyos kérdéseknek a megoldásában amelyekben az OIT és az MBE azonos platformon állnak a MBE-nek nagyobb mozgástere van, érdekképviseleti jellegéből adódóan ugyanazt a problémakört bátrabban kommunikálhatja úgy az igazságszolgáltatáson belül, mint az igazságszolgáltatáson kívüli más államhatalmi szervek irányába. Ez természetesen nem jelenti a feltétlen, szervilis megnyilvánulásokban is testet öltő egyetértést, de nem jelentheti az igazgatási vezetőkkel mindenáron való szemben állást sem, mert mindkettő az érdekképviselet lényegének az elvesztéséhez vezet. A kifejtettekre tekintettel az együttműködés szervezeti kereteit kell megteremteni, annak alapelveit, tartalmi elemeit és formáját együttműködési megállapodásban kell rögzíteni. Miután a szervezeti törvény lényegét tekintve nem foglalkozik az érdekképviselet helyével, szerepével, a Bszi. módosítása során az egyesületnek el kell érnie, hogy az érdekképviselet és az igazgatás közötti együttműködés lényeges elemei törvényben kerüljenek szabályozásra (állandó meghívotti státusz, tanácskozási jog stb.) Ezzel egyidejűleg egységesíteni kell a bíróságok szervezeti- és működési szabályzataiban a megyei szervezetek képviselőinek részvételi jogosultságát és jogait a vezetői értekezleteken. III. A MBE és a társegyesületek együttműködése, nemzetközi kapcsolatai 1./ Miután a MBE alapszabályában egyebek mellett a bírák általános érdekképviseletét határozta meg feladataként, a bírósági szervezeten belül működő szakmai egyesületekkel való együttműködésben egyértelművé kell tenni, hogy a bírák általános érdekképviseletére a MBE jogosult, és az MBE koordinálja a többi egyesület ilyen irányú tevékenységét. Az együttműködés elveit megállapodásban kell rögzíteni, kifejezésre juttatva a MBE primátusát az érdekképviseletben, egyúttal meghatározva abban a társegyesületek feladatait. 2./ Meg kell találni a kapcsolódási pontokat a más elvi alapon álló, ugyancsak a bírák egy részét tömörítő társadalmi szervezetekkel, mert az általuk partikulárisan megjelenített, de a bírák általános véleményeként feltüntetett alkalmanként bulvár ízű megnyilvánulások ellehetetlenítik az egységes érdekképviselet megteremtésének a lehetőségét. Helytelen álláspont ugyanis létezésükről nem tudomást venni, előrelépést egymás álláspontjának közvetlen tárgyalások útján történő megismerése jelenthet. 3./ A MBE nemzetközi kapcsolataira, a Nemzetközi (IAJ) és az Európai Bírói Egyesület (EAJ) munkájában való aktívabb részvételre a jövőben nagyobb súlyt kell fektetni. Nyilvánvaló, hogy a magyar bírák érdekei érvényesítésének színtere Magyarország. Nem szabad megfeledkezni azonban arról, hogy a bírák nemzetközi egyesületeinek egyik fontos feladata a nemzeti igazságszolgáltatás helyzetének a bírói függetlenség biztosításának figyelemmel kísérése a nemzeti egyesülettől szerzett információk alapján. Amennyiben a bírák vonatkozásában európai illetve a nemzetközi standardokat sértő aktusok tapasztalhatók a nemzeti állam törvényhozó vagy végrehajtó hatalma részéről, a nemzetközi bírói szervezetek segítséget tudnak nyújtani a konfliktusok kezelésében, illetve megoldásában. Éppen ezért a MBE nek folyamatosan biztosítania kell jelenlétét a nemzetközi egyesületek rendezvényein tisztségviselői, illetve az elnökség tagjain keresztül. IV. Kommunikáció, a többi államhatalmi ággal, illetve a médiával való kapcsolat 1./ Jelenleg nem megfelelő a MBE-ben az információáramlás. Az egyesület tagjainak az igazságszolgáltatásban és az egyesületben történtekről való tájékoztatására már nem elegendő a Bírák Lapjának a kiadása. A MBE korábbi cselekvési programja is megfogalmazta, hogy létre kell hozni az egyesület honlapját. Ez azonban elmaradt, ezért a választmány a belső kommunikáció aktuálissá tétele, és az információcsere felgyorsítása érdekében szükségesnek tartja még ebben az évben a MBE honlapjának létrehozását. A honlap nemcsak a tájékoztatásnak és a gyors információcserének fontos eszköze, hanem a bírák véleményei, javaslatai megjelenítésének is. A Bírák Lapja a MBE immár húsz éves múlttal rendelkező folyóirata, amelynek megszüntetése nem célszerű. Megfontolandó azonban tartalmi elemeinek újragondolása, illetve a Bírák Lapjának az egyesület honlapján elektronikus formában történő közzététele, ezzel egyidejűleg a nyomtatott formában való kiadás gyakoriságának az átgondolása. Meg kell választani a Bírák Lapjának új szerkesztőbizottságát, azzal hogy a szerkesztőbizottság dolgozza ki a lap megjelenésével kapcsolatos elképzeléseit
A L A P S Z A B Á L Y A I. Fejezet Általános rendelkezések 1., A szervezet neve: Magyarországi Pénzváltók Országos Egyesülete (továbbiakban: Egyesület). A logó használatára csak az Egyesület tagjai jogosultak.

References: de lege ferenda
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság